Sipakapiečių kalba
Sipakapiečių kalba arba Sipakapos kičių kalba – majų kalbų šeimai priklausanti kalba, vartojama Gvatemaloje, San Markoso departamente, Sipakapos savivaldybėje. Kalbančiųjų skaičius negausus, bet kalba aktyviai vartojama visose amžiaus grupėse. Raštingumas sipakapiečių kalba beveik nulinis. Yra išverstos Biblijos atkarpos, sudarytas žodynas ir gramatika.